CELEX: 32010R1076
Language: lt
Date: 2010-11-22 00:00:00
Title: 2010 m. lapkričio 22 d. Komisijos reglamentas (ES) Nr. 1076/2010 dėl tam tikrų prekių klasifikavimo Kombinuotojoje nomenklatūroje

24.11.2010   
            
            
               LT
            
            
               Europos Sąjungos oficialusis leidinys
            
            
               L 308/3
            
         KOMISIJOS REGLAMENTAS (ES) Nr. 1076/2010
   2010 m. lapkričio 22 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 22 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Gaminys (vadinamoji sinfazinė induktyvumo ritė), kurio apytikriai matmenys yra 3 × 3 × 2 cm (įskaitant pagrindo plokštę), sudarytas iš dviejų izoliuotos varinės vielos, suvyniotos ant apskritos feritinės šerdies, ričių, kurių santykis 1:1.
                  Tekėdama ritėmis priešingomis kryptimis skirtuminė srovė (signalas) sukuria vienodus, bet priešingų krypčių magnetinius laukus, tarp kurių nusistovi pusiausvyra. Todėl gaminio skirtuminės srovės varža yra nulinė, ir srovė teka nepakitusi.
                  Tekėdama ritėmis ta pačia kryptimi sinfazinė srovė (trukdžiai) sukuria vienodus ir sinfazinius magnetinius laukus, kurie vienas kitą papildo. Todėl gaminio sinfazinės srovės varža yra didelė, o srovė – silpnesnė.
               
               
                  8504 50 95
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8504, 8504 50 ir 8504 50 95 atitinkančiais prekių aprašymais.
                  Gaminys nepriskirtinas 8504 31 subpozicijai kaip transformatorius, nes, nors gaminio konstrukcija – kaip transformatoriaus, juo negalima kintamosios srovės paversti kitokia kintamąja srove. Juo tik perduodama kintamoji srovė santykiu 1:1 (taip pat žr. Suderintos sistemos paaiškinimų 8504 pozicijos paaiškinimus).
                  Atsižvelgiant į gaminio funkciją, tai yra 8504 50 pozicijai priskirtina induktyvumo ritė, nes ji naudojama sinfazinei srovei (trukdžiams) riboti arba nuo šios srovės apsaugoti, tačiau skirtuminė srovė (signalas) gali tekėti nepakitusi.
                  Todėl gaminys klasifikuotinas kaip induktyvumo ritė, priskiriant KN kodą 8504 50 95.